Publication: Magyar Közlöny
Issue: MK-1998-50 (Year: 1998, Number: 50)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 855

3. A szakmai vizsga részei A szakmai vizsga írásbeli, gyakorlati és szóbeli vizsgarészből áll. Írásbeli vizsga Időtartama: 240 perc, központi tétel alapján. Célja, hogy komplex elméleti feladaton keresztül a számviteli, a statisztikai, a gazdasági tervezési, és az informatikai ismereteket számon kérje. Az írásbeli tételt a KSH javaslatára az MKM adja ki. Gyakorlati vizsga Időtartama: 300 perc. A vizsga anyaga két részből áll. — Statisztikai feladat számítógépes megoldása (240 perc). — Számviteli ismeretek számítógépes megoldása (60 perc). Szóbeli vizsga A hallgatók szóbeli vizsgára csak sikeres írásbeli és gyakorlati vizsga után bocsáthatók. Időtartama: maximum 25 perc. A vizsga két részből áll: — a beadott szakdolgozat védése, — komplex feladat, amelynek keretében a vizsgázó = közgazdasági és jogi ismeretekből, = számviteli-adózási ismeretekből, = stratégiai tervezés, marketing ismeretekből, = informatikai ismeretekből a KSH javaslatára az MKM által kiadott komplex vizsgakérdések alapján ad számot tudásáról. A tételsort a vizsgaszervező a szóbeli vizsga időpontja előtt 30 nappal a jelöltek rendelkezésére bocsátja.

Source: https://magyarkozlony.hu/hivatalos-lapok/df31e3f6108f1a0f18407d9da82ca98fc7dce328/dokumentumok/00b1311453fe5a3dd1037b877cbedde7247c0be3/letoltes